ཀུའེ་ཀྲོའུ་རུ་ཡོད་དུས།སུན་ཁྲུན་ལན་ཙུན་དབྱིའི་གྲོས་ཚོགས་ཀྱི་ཚོགས་གནས་ལ་ལྟ་སྐོར་བྱས་ཤིང་།ཀྲུང་གོའི་གསར་བརྗེའི་དཀའ་ཚེགས་དང་འོད་སྟོང་ལྡན་པའི་ལོ་ཟླར་ཕྱིར་དྲན་བྱས་པ་དང་།ཀུའེ་ཡང་དན་གྲངས་མཛོད་ཆེན་པོ་དངོས་སྤྱོད་འགྲེམ་སྟོན་ལྟེ་གནས་དང་།དུས་རབས་གྲོངགི་འཐབ་ཕྱོགས་གཅིག་གྱུར་བྱ་བར་རྟོག་ཞིབ་ནན་མོ་བྱས་ལ།གློག་རྡུལ་ཚོང་ཚོགས་ཀྱི་འགན་ལེན་མི་སྣ་དང་མཉམ་དུ་སྤྱི་ཚོགས་རྩ་འཛུགས་ཀྱི་འཐབ་ཕྱོགས་གཅིག་གྱུར་བྱ་བ་གྲོས་བསྡུར་བྱས།ཀུའེ་ཀྲོའུ་ཞིང་ཆེན་གྱི་དམངས་གཙོ་ཏང་ཁག་སོ་སོ་དང་།བཟོ་ཚོང་མཉམ་འབྲེལ་གྱི་འགན་ལེན་མི་སྣ།ཏང་ཁག་གང་ལའང་མི་གཏོགས་པའི་མི་སྣ།འཐབ་ཕྱོགས་གཅིག་གྱུར་གྱི་ལས་བྱེད་མི་སྣ་དང་བཞུགས་མོལ་ཚོགས་འདུ་ཚོགས་སྐབས།སུན་ཁྲུན་ལན་གྱིས་བཤད་རྒྱུར།རིམ་པ་སོ་སོའི་འཐབ་ཕྱོགས་གཅིག་གྱུར་རྩ་འཛུགས་ཀྱིས་ཀྲུང་དབྱང་འཐབ་ཕྱོགས་གཅིག་གྱུར་བྱ་བའི་ཚོགས་འདུའི་དགོངས་དོན་དོན་འཁྱོལ་བྱེད་པ་དེ་འགན་འཁུར་གཙོ་བོར་འཛིན་དགོས་ལ།དགོངས་དོན་གྱི་སྙིང་བོར་གོ་རྟོགས་ཟབ་མོ་བླངས་ཏེ།ལག་བསྟར་དང་དོན་འཁྱོལ་གྱི་ལས་ལེགས་པར་སྤེལ་ནས་ཕན་ནུས་དང་ལྡན་པར་བྱེད་པ།བསམ་བློ་གསར་བརྗེ་དང་།ཐབས་བཀོད་ལེགས་བཅོས་བྱས་ཏེ།ཕྱོགས་ཡོངས་བཞིཡི་འཐབ་ཇུས་བཀོད་པའི་ཞབས་འདེགས་ལས་དོན་ཁྲོད་མཛད་རྗེས་འཇོག་པ།ཏང་མང་མཉམ་འབྲེལ་ལམ་ལུགས་ལ་བརྟེན་ཕན་ནུས་བསྐྲུན་པ།གཞན་སྤྱི་ཚོགས་ཀྱི་གྲལ་རིམ་གསར་བྱུང་དག་གི་མི་སྣ་མཐུན་སྒྲིལ་དང་སྣེ་ཁྲིད་བྱེད་པའི་ཐབས་ལམ་གསར་བ་བཅས་ལ་བརྟེན།ཁྱོན་ཡོངས་ཀྱི་རྒྱལ་གཅེས་འཐབ་ཕྱོགས་གཅིག་གྱུར་སྲ་བརྟན་དང་གོང་འཕེལ་དུ་གཏོང་དགོས་ཟེར།རྩོམ་འགན་པ།རྟ་མགྲིན